যদি চেনা সুরে গান বাঁধিই তবে তাতে চেনা কথা ও স্বর থাকবেনা আমি এটা নিশ্চয় করেই বলব। স্বরের দেহের কারণে তা কেবল নতুন মাত্রা আনবে না, নতুন সঙ্গীত হয়ে উঠবে। কবি এমনই চান। এমন পৌরুষের যাত্রা তার। আপনি যতকিছুতে অভ্যস্ত তাকে ভেঙে ফেলেই আমার স্বর যাত্রা করবে। যারা বড়ে গুলাম আলী খাঁ সাহেব, গোলাম মোস্তফা খাঁ সাহেবের কন্ঠ শুনেছেন তারাই জানেন মিষ্টতা ও শ্রুতিমধুরতাই সঙ্গীত নয়। অমসৃণ তলে আলো ভালো খেলে। এ. কানন, আমির খাঁ ও গোলাম মোস্তফা খাঁ এর কন্ঠে রাগ হংসধ্বনি ভিন্ন ভাষার হয়ে ওঠে।